קטעים

"קטעים" (עד 2019 נקרא "קטעים בהיסטוריה") הוא פודקאסט העוסק במגוון רחב של אירועים, דמויות וסיפורים היסטוריים שהוציא למעלה מ-531 פרקים (נכון ל-2023). את הפודקאסט עורך ומגיש יובל מלחי, מרצה להיסטוריה ובעל תואר שני ביחסים בין לאומיים.

קטעים בהיסטוריה, שעלה לאוויר בשנת 2008, היה אחד הפודקאסטים הראשונים שיצאו לאור בעברית, והוא אחד מעשרת המואזנים באתר iCast.

פרקי קטעים בהיסטוריה עוסקים במגוון רחב של נושאים היסטוריים.

בשנים 16–2015 יצאה סדרת פרקים שעסקה בגיבורים היסטוריים נשכחים והופקה בשיתוף עמותת בית אבי חי. במסגרת סדרה זאת, התראיין בפברואר 2016 נשיא המדינה ראובן ריבלין לפרק העוסק במשה רוסנק.

הפרקים מופצים אחת לשבועיים, וזמינים להאזנה במגוון רחב של אתרים ואפליקציות ובהם אתר קטעים בהיסטוריה, itunes, icast ואפליקציה ייעודית למכשירים ניידים. היקף ההאזנות לפרקי הפודקאסט באתר icast בלבד עומד על כמיליון האזנות.

בשנת 2020 יצאה סדרה בשם "יציאת אתיופיה" העוסק במבצעי המוסד באתיופיה ובסודאן במהלך העלת יהודות אתיופיה, הפרקים מוגשים על ידי מלחי יחד עם דני לימור.

קישורים חיצוניים 
 אתר הבית של התוכנית
 פרקי קטעים בהיסטוריה, באתר icast
 סדרת הגיבורים הנשכחים, באתר בית אבי חי

הערות שוליים

תוכניות רדיו ישראליות
פודקאסטים ישראלים